ဇရာသုတ်

(၂)သုတ် ရှိပါသည်။ -သံ၊၁၊၃၃။ သံ၊မြန်၊၁၊၃၃။ သံ၊ဋ္ဌ၊၁၊၈၆-၇။ သံ၊ဋီ၊၁၊၁၂၈။ -သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၆-ဇရာဝဂ်၊ ပဌမသုတ်။ အိုမင်းသည့်တိုင်အောင် ကောင်းသောအရာကား “သီလ၊ ယုံကြည်မှု “သဒ္ဓါ”၌ စွဲမြဲစွာတည်နေခြင်းသည် သူတော်ကောင်းဖြစ်၏။ လူသားတို့၏ ရတနာကား ပညာ၊ ခိုးသူတို့ မလုယူနိုင်သောအရာကား ကုသိုလ်ကောင်းမှုဟု အညတရနတ်သားအား ဘုရားရှင် ဟောတော်မူသည့်သုတ်။ အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုထားပါသည်။ -သုတ္တနိ၊၄၀၅-၆။ သုတ္တနိ၊မြန်၊၃၈၂-၃။ သုတ္တနိ၊ဋ္ဌ၊၂၊၂၄၆-၉။ -ခုဒ္ဒကနိကာယ၊ သုတ္တနိပါတ၊ ၄-အဋ္ဌကဝဂ္ဂ၊ ဆဋ္ဌသုတ်။ သာကေတမြို့သား ဘုရားရှင်၏ မယ်တော် ခမည်းတော်တော်စပ်ဖူးသော ဗြာဟ္မဏဇနီးမောင်နှံနှစ်ဦးတို့ ပရိနိဗ္ဗာန်ဝင်စံသဖြင့် အန္တိမဈာပနသဘင် ဆင်ယင် ကျင်းပရာ သာကေတမြို့သုသာန်၌ ပရိသတ်တို့အား သံဝေဂဉာဏ် ဖြစ်ပွားစေရန် (၁၀)ဂါထာဖြင့် ဘုရားရှင် ဟောတော်မူသည့်သုတ်။ အဋ္ဌကထာ၌ ဗုဒ္ဓမာတာပိတုဝတ္ထုအပြည့်အစုံနှင့် ဂါထာများအဖွင့် ဒေသနာတော်အဆုံး၌ ပရိသတ်(၈၄၀၀၀)တို့ တရားသိမြင် ကျွတ်တမ်းဝင်ပုံကို ပြဆိုထားပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်Category:ခုဒ္ဒကနိကာယ်